**ЗАКОН**

**О ИЗМЈЕНАМА И ДОПУНАМА ЗАКОНА**

**О АДМИНИСТРАТИВНИМ ТАКСАМА**

Члан 1.

У Закону о административним таксама („Службени гласник Републике Српске“, бр. 100/11, 103/11, 67/13) у члану 3. у ставу 1. након ријечи: „такса“ запета и ријечи: „која се налази у прилогу и саставни је дио овог закона“ бришу се.

Члан 2.

Послије члана 3. додаје се нови члан 3а, који гласи:

„Члан 3а.

Влада Републике Српске доноси уредбу којом се прописује Тарифа републичких административних такса.“

Члан 3.

Члан 4. мијења се и гласи:

„(1) За списе и радње у поступку пред јединицама локалне самоуправе плаћају се таксе чији се износ утврђује одлуком и тарифом коју доносе јединице локалне самоуправе на основу овог закона.

(2) Таксе које се плаћају на основу тарифе из става 1. овог члана приход су буџета јединице локалне самоуправе.

(3) Изузетно од става 1. овог члана, за списе и радње у вези са регистрацијом предузетника плаћају се таксе у сљедећим износима:

а) за оснивање – 30 КМ,

б) за промјене података уписаних у регистар – 20 КМ,

в) за престанак обављања дјелатности – 10 КМ,

г) за припремне радње – 10 КМ,

д) за резервацију пословног имена која обухвата регистрацију и брисање – 15 КМ.

(4) Ако се захтјев у вези са регистрацијом подноси електронским путем, износ таксе из става 3. овог члана умањују се за 50%.

(5) Таксе из става 3. овог члана приход су јединица локалне самоуправе.“

Члан 4.

У члану 14. у ставу 1. у тачки ф) ријеч: „и“ на крају текста замјењује се запетом.

У тачки х) тачка на крају текста замјењује се запетом и додају се нове т. ц) и ч), које гласе:

„ц) захтјеве, молбе, приједлоге и пријаве,

ч) изводе, увјерења или потврде.“

Члан 5.

Послије члана 24. додају се нови чл. 24а. и 24б, који гласе:

„Члан 24а.

(1) Влада Републике Српске ће у року од шест мјесеци од дана ступања на снагу овог закона донијети Уредбу о Тарифи републичких административних такса.

(2) До доношења подзаконског акта из става 1. овог члана примјењиваће се прописи који су важили до дана ступања на снагу овог закона, ако са њим нису у супротности.

Члан 24б.

Скупштине јединица локалне самоуправе ускладиће своје одлуке о административним таксама са одредбама овог закона у року од 120 од дана његовог ступања на снагу, а номинални износ такса за истовјетне списе и радње не могу се утврдити у износу већем од износа прописаног Тарифом републичких административних такса.“

Члан 6.

Овај закон ступа на снагу осмог дана од дана објављивања у „Службеном гласнику Републике Српске“.

-Број: 02/1-021-1052/20 ПРЕДСЈЕДНИК

Датум: 2. децембра 2020.године НАРОДНЕ СКУПШТИНЕ

Недељко Чубриловић